หากใครผ่านเส้นหลังโรงพยาบาลหาดใหญ่เพื่อไปยังวงเวียนน้ำพุ จะต้องผ่านป้า 2 คนกับรถเข็นสีเงินๆ ที่เรียงหม้อแกงไว้เต็มรถเข็นจอดอยู่ด้านข้างของคลินิคหมอสงพงศ์

ร้านข้าวแกงรถเข็นร้านนี้เปิดขายมากว่า 20 ปีแล้วเดิมทีขายอยู่หลัง รพ.หาดใหญ่ แต่เนื่องจากค่าเช่าที่ที่ขึ้นเอาขึ้นเอา ป้าเลยสู้ราคาไม่ไหว จำใจต้องเข็นย้ายเปลี่ยนที่ขายแทน แม้ลูกค้าบางคนที่ไม่สังเกตจะหาร้านแกไม่เจอก็ตาม

ภายในรถเข็นอัดเต็มไปด้วยหม้อแกงหลายหม้อ ในวันๆนึงแกจะทำแกงประมาณ 4-5 อย่าง ไม่รวมบรรดาปลาทอด ขนมจีน ผักลวกกะทิและน้ำพริกรสเด็ดของแก ตัวเลือกในการซื้อก็มีให้เลือกมากทีเดียว นอกจากอาหารคาวแล้วป้ายังมีขนมหวาน วันละ 1-2 อย่างให้ซื้อไปทานตบท้ายด้วย

ใครสนใจรสชาติอาหารแบบพื้นบ้านลองแวะเวียนมาใช้บริการได้คะ ป้าแกใจดีแนะนำเก่ง ใส่ห่อหรือจะใส่ถ้วยโฟมพร้อมทานก็ได้

**หลังจาก 10 โมงป้าแกจะเข็นจากตรงคลินิคหมอสมพงศ์ไปเรื่อยๆ อ้อมตลาดใครเห็นโบกเรียกซื้อกันได้นะคะ แต่ถ้าไม่ทันแกจะไปหยุดจุดหมายปลายทางที่หน้าร้านทองตรงตลาดสดพลาซ่า เส้นถนนมนตรี1 คะ